মাথার মধ্যে হাজারটা দুশ্চিন্তা। নানারকমের। এতটাই যে সেলুনে গিয়ে নবরত্ন তেল দিয়ে গুছিয়ে মাথা মালিশ করালে দিব্যি হত। কিন্তু এত রাত্রে কোথায় কী? তার ওপর এবার অক্টোবরের শেষে হঠাৎ শীতের ডিসেম্বরসুলভ আদিখ্যেতা শুরু হয়েছে। রাত্রে পাখা কমিয়ে না দিলে সকালে গায়ে-হাতে-পায়ে বেশ ব্যথা করে ইদানীং - সুতরাং এখন নবরত্ন মালিশ করলে কাল সকালে বিশল্যকরণী স্যারিডন অবশ্যম্ভাবী।